Saken ble diskutert fra 1821, og dukket opp igjen på 1830- og 1850-tallet. Klimaks for perioden var fra 1872 til 1884, da Stortinget sto mot regjeringen, ofte personifisert i kampen mellom Johan Sverdrup (Stortinget) mot Frederik Stang (regjeringen). Utfallet ble at regjeringen, da ledet av Christian Selmer, ble stilt for riksrett, og fra da av ble det praksis at regjeringen måtte ha støtte i Stortinget.